《题芳远藏秋江濯足图》
明代·蓝智

客有倦游者，濯足长松下。脱屣临清流，忘机在中野。

乾坤正澒洞，云水共潇洒。有耳自不闻，谁能效由也。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。